संक्षेप करने के लिए दस्तावेज़: दंगा पीड़ितों में बड़ी तादाद ऐसे बच्चों की भी है जो दंगों से पहले स्कूल जाते थे लेकिन अब उनकी पढ़ाई पूरी तरह छूट गई है. सबसे ज़्यादा दिक्कत उन बच्चों को है जो दसवीं और 12वीं की परीक्षाओं की तैयारी कर रहे थे. इनमें से भी दंगों का सर्वाधिक असर लड़कियों पर हुआ है. दसवीं और बारहवीं में पढ़ने वालों लड़कों ने तो किसी तरह फिर से दाखिला लेने की कोशिशें भी की हैं लेकिन लड़कियों की पढ़ाई पूरी तरह छूट गई है.

कुटबा गाँव की रहने वाली रुख़सार बानो 12वीं क्लास में पढ़ती थी और रोज़ स्कूल जाती थी लेकिन दंगों के बाद से उसके हाथों में किताब नहीं आई है. रुख़सार कहती है, "मैं पहले स्कूल जाती थी, अब राहत कैंप में हूँ, बताइए कैसे स्कूल जाएं. किताबें गाँव में ही जल गईं."

तमाम दिक्कतों के बावजूद रुख़सार बानो इम्तिहान देना चाहती हैं. वह कहती है, "मैं बारहवीं के इम्तिहान देना चाहती हूँ. भले ही फ़ेल हो जाऊँ." रुख़सार की छोटी बहन यासमीन भी इस बार दसवीं क्लास में पढ़ रही थीं. वह भी दंगों के बाद से स्कूल नहीं जा पाई है और न ही इम्तिहान की तैयारी करने के लिए उसके पास कोई किताब है.



इन घरों में रहने अब कोई नहीं आएगा

किसी को फिक्र नहीं

8वीं क्लास में पढ़ने वाली वाजिदा दंगों के बाद से कभी स्कूल नहीं गई हैं. 

यासमीन कहती है, "दंगों के बाद हमारी पढ़ाई की फ़िक्र किसी को नहीं हुई. न ही किसी ने हमसे पूछा कि तुम्हारे इम्तिहान का क्या होगा?"

इस सवाल पर कि क्या वह अब भी पढ़ना चाहती हैं, यासमीन कहती है, "कौन है जो आगे बढ़ना नहीं चाहता. पढ़ेंगे तो ही आगे बढ़ेंगे लेकिन अब हम कैसे पढ़ें. डर की वजह से घरवाले भी अब स्कूल नहीं भेजना चाहते."

कुटबा गाँव की ही रहने वाली वाजिदा आठवीं क्लास में पढ़ती थी. दंगों के बाद से वह भी स्कूल नहीं गई है. रुख़सार, यासमीन और वाजिदा की तरह ही कैंप में और भी बहुत सी लड़कियाँ हैं. वे परीक्षाओं की तैयारी कर रही थीं लेकिन दंगों के बाद परीक्षा देने को लेकर ही आश्वस्त नहीं हैं.

कैंप में रहने वाली एक भी लड़की अब स्कूल नहीं जाती है. इन बच्चियों के माँ-बाप डरे हुए हैं. एक बच्ची के पिता ने कहा, "जहाँ चिंता जान की हो वहाँ बच्चों की पढ़ाई का कौन सोचे. हर माँ-बाप चाहता है कि उसके बच्चे पढ़ें लेकिन अभी बच्चों को स्कूल भेजना हमारे लिए मुमकिन नहीं हैं. हम ज़िंदगी और भयावह हालात से उबरने की कोशिश कर रहे हैं."



दंगों के बाद अब...\nसंक्षेप उसी भाषा में जिसमें दस्तावेज़ है:
वे जब घर छोड़कर भागे तो बस अपनी जानें ही साथ ले जा पाए. बाक़ी जो कुछ बचा वो या तो जलकर राख हो गया या उसे दोबारा हासिल करने की हिम्मत वे नहीं जुटा सके. वे मुज़फ़्फ़रनगर के दंगा पीड़ित हैं जो आज भी राहत कैंपों में रहने को मजबूर हैं.